text: Den dør? Den er formidabel!
  20 oktober 2015 kl. 14.03
  Fire Aabenraa-gutter har vundet DM i teknologi med en formidabel toiletdør.
  En toiletdør, der først åbner, når man har desinficeret sine hænder – det har fire htx-elever fra EUC Syd i Aabenraa opfundet.
  Og det syntes dommerne så godt om, at de i dag har vundet i DM i Teknologi.
  De fire havde sat sig for at komme med et bud på, hvordan man løser problemet med dårlig håndhygiejne på landets sygehuse.
  Og dommerne var meget begejstrede:
  - Opgaven er løst formidabelt. I er kommet med en løsning af et aktuelt samfundsproblem omkring manglende håndhygiejne, sagde dommer Per Weiss, der er direktør i PMW Engineering, om døren.
  